Dagtilbuds-, Skole- og Familieudvalget (DSFU) — 2025-05-12

Punkt 1: Godkendelse af dagsorden - DSFU møde 12.5.25
Sagsnummer: 24/32280
Beslutning: Godkendt.

Punkt 2: Indledende drøftelse af Budgetforslag 2026-2029
Sagsnummer: 25/718
Resumé: Dagtilbuds-, Skole- og Familieudvalget har en indledende drøftelse af budget og budgetproces for udvalgets bevillinger.
Indstilling: Børne- og Familiechef og Skolechefen indstiller til Dagtilbuds-, Skole- og Familieudvalget at de udmeldte serviceudgiftsrammer for udvalgets områder tages til efterretning at opstarten for budgetlægningen på udvalgets områder behandles
Beslutning: Taget til efterretning. Sagen vedhæftes 3 ekstra bilag

Punkt 3: Drøftelse af udvalgsmål for Budget 2026
Sagsnummer: 25/10861
Resumé: I henhold til den overordnede tidsplan for udarbejdelse af budget 2026, for Silkeborg Kommune, bedes Dagtilbuds-, Skole- og Familieudvalget drøfte oplæg til udvalgsmål, som efterfølgende vil indgå i arbejdet med forslag til budget 2026.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget, at oplæg til udvalgsmål for 2026 drøftes med henblik på efterfølgende indarbejdelse i forslag til budget.
Beslutning: Drøftet. Der ønskes et fokus på overgange fra dagtilbud til skoler, og overgange i øvrigt. Sagen vedhæftes et ekstra bilag.

Punkt 4: Behandling af budgetopfølgning for bevilling 43 Dagpleje og daginstitutioner pr. 31. marts
Sagsnummer: 25/9702
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. marts for bevilling 43 Dagpleje og daginstitutioner. Der forventes et samlet merforbrug på bevillingen på 8 mio. kr. Merforbruget ligger i de decentrale enheder. Dagplejen forventes at nedbringe sit merforbrug i forhold til sidste år. Det anslås, at der er en strukturel ubalance på daginstitutionsområdet i forhold til at opfylde minimumsnormeringerne. Det estimeres, at bevillingen mangler 17,9 mio. kr. for at kunne opfylde minimumsnormeringerne. Derudover er der afledte udgifter til private institutioner og udgifter som følge af flere passede børn end budgetlagt. Det estimeres derfor, at bevillingen har behov for en tillægsbevilling på 23,5 mio. kr. i 2025.
Indstilling: Børne- og Familiechefen og økonomichefen indstiller til Dagtilbuds-, Skole- og Familieudvalget: at resultatet af budgetopfølgningen behandles at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet at det drøftes og besluttes, hvorvidt reviderede forældrebetalingstakster skal indstilles til godkendelse i byrådet Børn- og Familiechefen og økonomichefen indstiller til Byrådet: At orientering om finansieringsbehov i forbindelse med minimumsnormeringer tages til efterretning At tillægsbevilling på 23,5 mio. kr. i 2025 på bevilling 43 Dagpleje og daginstitutioner til overholdelse af minimumsnormering og udgifter til flere passede børn godkendes, og at merfinansiering til overholdelse i 2026 og frem indarbejdes i budgetforslaget for 2026-2029 at reviderede forældrebetalingstakster og tilskud fra september 2025 godkendes og der herved gives tillægsbevilling på -1,2 mio. kr. til øget forældrebetaling og afledte udgifter
Beslutning: Bullet 1 og 2: Indstillingen anbefales. Bullet 3: Et flertal bestående af Venstre, SF og Søren Kristensen (Løsgænger) anbefaler, at forældrebetalingstaksterne hæves, som følge af tilførsel af midlerne. Konservative og Enhedslisten stemte imod. Sagen vedhæftes et ekstra bilag

Punkt 5: Beslutning om input til anlægsbudget bevilling 41
Sagsnummer: 25/5168
Resumé: Fagudvalgene skal som et led i udarbejdelsen af anlægsbudgettet for 2026-2035 drøfte input til anlægsbudgettet. Fagudvalgenes drøftelser samles efterfølgende og indgår i byrådets drøftelse af anlægsbudgettet. Fagudvalgsdrøftelserne tager udgangspunkt i det nuværende anlægsbudget og en administrativ vurdering af, hvilke anlægsbehov der er for perioden 2026-2035.
Indstilling: Skolechefen indstiller til Dagtilbuds-, Skole- og familieudvalget, At drøfte og beslutte hvilke anlægsprojekter udvalget ønsker at sende videre til byrådets arbejdet med anlægsbudgettet for 2026-2035, At beslutte en prioriteringsrækkefølge for de projekter, som udvalget sender videre.
Beslutning: 25/5168 Resume Fagudvalgene skal som et led i udarbejdelsen af anlægsbudgettet for 2026-2035 drøfte input til anlægsbudgettet. Fagudvalgenes drøftelser samles efterfølgende og indgår i byrådets drøftelse af anlægsbudgettet. Fagudvalgsdrøftelserne tager udgangspunkt i det nuværende anlægsbudget og en administrativ vurdering af, hvilke anlægsbehov der er for perioden 2026-2035. Indstilling Skolechefen indstiller til Dagtilbuds-, Skole- og familieudvalget, At drøfte og beslutte hvilke anlægsprojekter udvalget ønsker at sende videre til byrådets arbejdet med anlægsbudgettet for 2026-2035, At beslutte en prioriteringsrækkefølge for de projekter, som udvalget sender videre. Beslutning Dagtilbuds-, Skole- og Familieudvalget den 12-05-2025 Sagen ikke behandlet.

Punkt 6: Beslutning om input til anlægsbudget bevilling 43
Sagsnummer: 25/5170
Resumé: Fagudvalgene skal som et led i udarbejdelsen af anlægsbudgettet for 2026-2035 drøfte input til anlægsbudgettet. Fagudvalgenes drøftelser samles efterfølgende og indgår i byrådets drøftelse af anlægsbudgettet. Fagudvalgsdrøftelserne tager udgangspunkt i det nuværende anlægsbudget og en administrativ vurdering af, hvilke anlægsbehov der er for perioden 2026-2035
Indstilling: Børne- og Familiechefen indstiller til Dagtilbuds-, Skole- og Familieudvalget, At drøfte og beslutte hvilke anlægsprojekter udvalget ønsker at sende videre til byrådets arbejde med anlægsbudgettet for 2026-2035, At beslutte en prioriteringsrækkefølge for de projekter, som udvalget sender videre.
Beslutning: 25/5170 Resume Fagudvalgene skal som et led i udarbejdelsen af anlægsbudgettet for 2026-2035 drøfte input til anlægsbudgettet. Fagudvalgenes drøftelser samles efterfølgende og indgår i byrådets drøftelse af anlægsbudgettet. Fagudvalgsdrøftelserne tager udgangspunkt i det nuværende anlægsbudget og en administrativ vurdering af, hvilke anlægsbehov der er for perioden 2026-2035 Indstilling Børne- og Familiechefen indstiller til Dagtilbuds-, Skole- og Familieudvalget, At drøfte og beslutte hvilke anlægsprojekter udvalget ønsker at sende videre til byrådets arbejde med anlægsbudgettet for 2026-2035, At beslutte en prioriteringsrækkefølge for de projekter, som udvalget sender videre. Beslutning Dagtilbuds-, Skole- og Familieudvalget den 12-05-2025 Sagen ikke behandlet.

Punkt 7: Behandling af budgetopfølgning for bevilling 41 Skoler pr. 31. marts 2025
Sagsnummer: 25/5089
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. marts 2025 for bevilling 41 Skoler. Der er stort set balance på bevillingen, samlet set forventes et merforbrug på -5,058 mio. kr. Dette dækker over flere områder både centralt og decentralt, hvor der er mer- og mindreforbrug i forhold til det budgetlagte. Umiddelbart er der et bekymrende merforbrug centralt på ca. -6 mio. kr., som følges tæt frem mod næste budgetopfølgning.
Indstilling: Skolechefen og økonomichefen indstiller til Dagtilbuds-, Skole- og Familieudvalget, at resultatet af budgetopfølgningen behandles at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet.
Beslutning: Indstillingen anbefales.

Punkt 8: Behandling af budgetopfølgning for bevilling 44 Social Tilsyn Midt pr. 31. marts
Sagsnummer: 25/11979
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. marts 2025 for bevilling 44 Social Tilsyn Midt. Der forventes et samlet merforbrug på 3,2 mio. kr.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget at Resultatet af budgetopfølgningen tages til efterretning
Beslutning: Indstillingen anbefales.

Punkt 9: Behandling af budgetopfølgning for bevilling 45 Børn og unge med særlige behov pr. 31. marts
Sagsnummer: 25/11938
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. marts 2025 for bevilling 45, Børn og unge med særlige behov. Bevilling 45 omfatter udgifter og indtægter til Familie og Børnehandicap og til Sundhedsplejen. På bevillingen forventes et samlet merforbrug på 6,9 mio. kr. I budget 2025 blev serviceudgiftsrammen for området udvidet med 8,2 mio. kr. svarende til den forventede budgetudfordring. Regnskab 2024 på de centrale funktioner var på -12,3 mio. kr. der blev nulstillet i forbindelse med behandling af overførselssag fra 2024 til 2025. Merforbruget skyldes primært en stigning i udgifterne vedr. forebyggende foranstaltninger.
Indstilling: Børne- og Familiechefen og Økonomichefen indstiller til Dagtilbuds-, Skole- og Familieudvalget: at resultatet af budgetopfølgningen behandles, og at der godkendes en procesplan for økonomiske omprioriteringer/besparelser inden for udvalgets område at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet
Beslutning: Indstillingen anbefales.

Punkt 10: Behandling af budgetopfølgning for bevilling 47 Sociale overførsler pr. 31. marts
Sagsnummer: 25/11958
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. marts 2025 for bevilling 47 Handicap – sociale overførsel. Der forventes et samlet merforbrug på 3,8 mio. kr.
Indstilling: Børne- og Familiechefen indstiller til Dagtilbuds-, Skole- og Familieudvalget: at resultatet af budgetopfølgningen behandles
Beslutning: Indstillingen anbefales.

Punkt 11: Godkendelse af udviklingsplan for kapacitetsudvidelse af Sejs Skole
Sagsnummer: 21/4460
Resumé: Økonomi- og Erhvervsudvalget behandlede 21. januar 2025 punktet ”Pulje til kapacitetsudvidelser, skoler: Godkendelse af prioriteringsprincipper og godkendelse af forslag til fordeling af midler i 2025-2030”. Heraf fremgik det, at Sejs Skole er en af de skoler i kommunen, hvor elevtallet i fremtiden vokser i en sådan grad, at skolen skal udvides/ombygges, og at der forventes en samlet udgift til dette på 70 mio. kr. Byrådet godkendte på den baggrund 25. februar 2025 en projekteringsbevilling på 1 mio. kr. til kapacitetsudvidelse af Sejs Skole. Det foreslås, at udviklingsplanen for skolen godkendes, og at der frigives yderligere 70,95 mio. kr. til projektet.
Indstilling: Skolechefen indstiller til byrådet, at udviklingsplanen for kapacitetsudvidelse af Sejs Skole godkendes. at forhøjelse af anlægsbevilling med 70,95 mio. kr. fra 1 mio. kr. til 71,95 godkendes, når: der gives tillægsbevilling på 3,45 mio. kr. i 2025, finansieret af henholdsvis nedsættelse af anlægsbevilling til afsluttet kapacitetsprojekt på Sejs Skole på 1,135 mio. kr. og fremrykning af budget på 2,315 mio. kr. i kapacitetspuljen på bevilling 41 Skoler fra 2026 til 2025, samt der frigives rådighedsbeløb på 15,5 mio. kr. i 2026, 32 mio. kr. i 2027 og 20 mio. kr. i 2028, når kapacitetspuljen på bevilling 41 Skoler reduceres tilsvarende.
Beslutning: Bullet 1: Godkendt. Bullet 2: Indstillingen anbefales.

Punkt 12: Beslutning om fordeling af økonomien til kvalitetsprogrammet for folkeskolen 2025
Sagsnummer: 24/36495
Resumé: Til medfinansiering af ”Aftale om folkeskolens kvalitetsprogram – frihed og fordybelse” forventer Silkeborg Kommune at modtage ca. 1,065 mio. kr. i 2025. Dagtilbuds-, Skole- og Familieudvalget skal godkende Skolechefens forslag til fordeling af midlerne i 2025. I efteråret kommer der en ny sag, hvor udvalget skal godkende fordelingen af midlerne for 2026.
Indstilling: Skolechefen indstiller til Dagtilbuds-, Skole- og Familieudvalget at udvalget godkender fordelingen af midlerne i 2025 til kvalitetsprogrammet for folkeskolen
Beslutning: for folkeskolen 2025 24/36495 Resume Til medfinansiering af ”Aftale om folkeskolens kvalitetsprogram – frihed og fordybelse” forventer Silkeborg Kommune at modtage ca. 1,065 mio. kr. i 2025. Dagtilbuds-, Skole- og Familieudvalget skal godkende Skolechefens forslag til fordeling af midlerne i 2025. I efteråret kommer der en ny sag, hvor udvalget skal godkende fordelingen af midlerne for 2026. Indstilling Skolechefen indstiller til Dagtilbuds-, Skole- og Familieudvalget at udvalget godkender fordelingen af midlerne i 2025 til kvalitetsprogrammet for folkeskolen Beslutning Dagtilbuds-, Skole- og Familieudvalget den 12-05-2025 Godkendt.

Punkt 13: Godkendelse af måltal for uddannelsessøgning i 2026
Sagsnummer: 25/10455
Resumé: Beskæftigelsesafdelingen og Skoleafdelingen indstiller, at Arbejdsmarkedsudvalget og Dagtilbuds-, Skole og Familieudvalget godkender måltal for elevernes uddannelsessøgning efter grundskolen i 2026.
Indstilling: Koncerndirektør Peter Sinding Poulsen og Skolechefen indstiller til Arbejdsmarkedsudvalget og Dagtilbuds-, Skole- og Familieudvalget, at måltal for uddannelsessøgning i 2026 godkendes og offentliggøres på Silkeborg Kommunes hjemmeside.
Beslutning: Godkendt. Beslutning Arbejdsmarkedsudvalget den 05-05-2025 Godkendt. Fraværende: Anders Laursen (S).

Punkt 14: Drøftelse og beslutning vedrørende tilbud til børn og unge i familier med misbrugsproblematikker
Sagsnummer: 24/31245
Resumé: Dagtilbud-, Skole og Familieudvalget og Socialudvalget, samt formandskaberne for de nævnte udvalg, har tidligere haft møde omkring tilbud til børn og unge i familier med misbrugsproblematikker. Begge udvalg ønsker, at muligheden for at etablere et sådant tilbud skal indgå i arbejdet med budget 2026. Dagtilbuds-, Skole- og Familieudvalget og Socialudvalget skal som led i den administrative forberedelse af sagen beslutte om de ønsker at indgå et samarbejde med en ekstern samarbejdspartner, og om udvalgene peger på BRUS eller TUBA som samarbejdspartner, herunder hvordan et samarbejde med BRUS eller TUBA skal indgå i budgetprocessen for budget 2026. Sideløbende med afsøgningen af et samarbejde, og efter ønske fra formandskaberne for de to udvalg, udarbejder og ansøger forvaltningen om midler fra puljen fra Social- og Boligstyrelsen Ansøgningspulje til behandlingstilbud til børn og unge fra familier med stof- eller alkoholmisbrug.
Indstilling: Socialchefen og Børne- og Familiechefen indstiller til Socialudvalget samt til Dagtilbuds-, Skole- og Familieudvalget, at udvalgene drøfter og beslutter hvilken ekstern aktør, de ønsker at samarbejde med at udvalgene drøfter og beslutter, hvordan de ønsker at finansiere tilbuddet, afhængig af om ekstern puljefinansiering opnås
Beslutning: Udvalget besluttede at afvente tilbagemelding fra Socialudvalget. Medlemmer fra DSFU inviteres med på studietur med Socialudvalget. Beslutning Socialudvalget den 07-05-2025 Udvalget ønsker sagen suppleret med relevant statistik og oplysninger fra udvalgets kommende studietur, når udvalget har været i dialog med BRUS og TUBA. Den supplerede sag forventer udvalget at bruge til at anbefale over for byrådet ifm. budgetaftalen for 2026, så budgetparterne kan tage stilling til evt. fremtidig finansiering samt evt. valg af aktør.

Punkt 15: Drøftelse og beslutning om børn, unge og familiers muligheder for brugerindflydelse
Sagsnummer: 25/265
Resumé: Barnets lov er trådt i kraft den 1. januar 2024. Barnets lov styrker børns rettigheder på en række punkter, blandt andet fremgår det af Barnets Lov, §16, stk. 1, at kommunen skal sørge for, at børn, unge og familier, der er brugere af tilbud efter Barnets Lov, får mulighed for at få indflydelse på tilbuddene. Dertil skal kommunen fastsætte skriftlige retningslinjer for denne brugerindflydelse. Dagtilbud-, Skole og Familieudvalget skal beslutte, om brugerindflydelsen skal ske via råd og brugerbestyrelser eller på et individuelt plan. Alt efter beslutningen i Dagtilbuds-, Skole og Familieudvalget udarbejdes et udkast til skriftlige retningslinjer for brugerindflydelsen.
Indstilling: Børne- og Familiechefen indstiller til Dagtilbuds-, Skole- og Familieudvalget At børn, unge og familiers muligheder for brugerindflydelse drøftes, og at der på baggrund af drøftelsen træffes beslutning om brugerindflydelsen skal ske via råd og brugerbestyrelser eller på et individuelt plan.
Beslutning: Drøftet. Der udarbejdes retningslinjer for brugerindflydelse.

Punkt 16: Orientering om handicapsagsbarometer 2024 og Ankestyrelsens vurdering af sager fra Silkeborg
Sagsnummer: 25/7492
Resumé: Ankestyrelsen har udført en praksisundersøgelse af kommunernes praksis i sager om dækning af merudgifter. Ved praksisundersøgelser gennemgår Ankestyrelsen et antal sager indenfor et givent emne og forholder sig til, om praksis i de konkrete sager er i overensstemmelse med lovgivningen og Ankestyrelsens praksis. Formålet er at styrke kvaliteten i sagsbehandlingen og sikre, at borgerne behandles lige, uanset hvilken kommune de bor i. De kommuner der deltager i en sådan undersøgelse, er forpligtede til at behandle undersøgelsens resultater politisk, og dermed forholde sig til, hvordan de kan forbedre deres praksis. Silkeborg kommune har deltaget i undersøgelsen og derfor skal resultaterne behandles på møde i Dagtilbuds-, Skole- og Familieudvalget og Socialudvalget.
Indstilling: Børne- og Familiechefen og Socialchefen indstiller til Dagtilbuds-, Skole- og Familieudvalget og til Socialudvalget, at orienteringen tages til efterretning.
Beslutning: Taget til efterretning. Beslutning Socialudvalget den 07-05-2025 Taget til efterretning.

Punkt 17: Godkendelse af Socialtilsyn Midts årsrapport 2024
Sagsnummer: 24/36596
Resumé: Socialtilsyn Midt har udarbejdet årsrapport 2024, som beskriver socialtilsynets økonomi, porteføljetal, aktiviteter og fokuspunkter. Årsrapporten indeholder desuden en samlet vurdering af tilbuddenes og plejefamiliernes kvalitet i 2024 samt et resume af tilfredshedsundersøgelsen for 2024.
Indstilling: Koncerndirektør Peter Sinding Poulsen indstiller til Dagtilbuds,- Skole- og Familieudvalget, at Socialtilsyn Midts årsrapport 2024 godkendes
Beslutning: Godkendt.

Punkt 18: Til orientering - DSFU møde d. 12.5.25
Sagsnummer: 24/32280
Beslutning: Taget til efterretning.

Punkt 19: Underskriftsside - DSFU møde d. 12.5.25
Sagsnummer: 24/32280
Beslutning: ..